2015 m. lapkričio 26 d. Bendrojo Teismo (penktoji kolegija) sprendimas

Comunidad Autónoma de Cataluña ir CTTI / Komisija

(Byla T‑465/13)

„Valstybės pagalba — Skaitmeninė televizija — Valstybės pagalba skaitmeninės antžeminės televizijos diegimui atokiuose ir mažiau urbanizuotuose Ispanijos regionuose — Sprendimas pripažinti pagalbą iš dalies suderinama ir iš dalies nesuderinama su vidaus rinka — Pranašumas — Bendros ekonominės svarbos paslauga — SESV 107 straipsnio 3 dalies c punktas — Nauja pagalba“

1. Ieškinys dėl panaikinimo — Fiziniai ar juridiniai asmenys — Tiesiogiai ir konkrečiai su jais susiję aktai — Komisijos valstybei narei skirtas sprendimas, kuriame konstatuojamas pagalbos nesuderinamumas su vidaus rinka — Pagalbą suteikusios regioninės valdžios institucijos ieškinys — Priimtinumas (SESV 263 straipsnio ketvirta pastraipa) (žr. 34 punktą)

2. Ieškinys dėl panaikinimo — Priimtinumo sąlygos — Dviejų ieškovų pateiktas vienas ir tas pats ieškinys — Vieno iš ieškovų pateikto ieškinio priimtinumas — Būtinybė išnagrinėti antrojo ieškovo pateikto ieškinio priimtinumą — Nebuvimas (SESV 263 straipsnis) (žr. 34 punktą)

3. Valstybių teikiama pagalba — Sąvoka — Priemonės, skirtos įmonės vykdomų viešosios paslaugos įpareigojimų sąnaudoms kompensuoti — Sprendime „Altmark“ suformuluota pirmoji sąlyga — Aiškiai apibrėžti viešųjų paslaugų teikimo įpareigojimai — Įmonės naudos gavėjos, faktiškai įgaliotos vykdyti viešosios paslaugos įpareigojimus, nebuvimas — Įtraukimas į sąvoką (SESV 14 straipsnis ir SESV 107 straipsnio 1 dalis; prie ES ir ESV sutarčių pridėtas protokolas Nr. 26) (žr. 42, 50–52, 54, 57, 61, 63, 64 punktus)

4. Valstybių teikiama pagalba — Komisijos sprendimas — Teisėtumo vertinimas atsižvelgiant į priimant sprendimą žinomas aplinkybes (SESV 107 straipsnio 1 dalis) (žr. 62 punktą)

5. Konkurencija — Įmonės, įpareigotos administruoti bendros ekonominės svarbos paslaugų teikimą — Transliavimo sektorius — Bendros ekonominės svarbos paslaugų nustatymas — Transliavimo paslaugų teikimo atskyrimas nuo transliavimo tinklų eksploatavimo — Leistinumas (SESV 107 straipsnio 1 dalis; prie ES ir ESV sutarčių pridėtas protokolas Nr. 29) (žr. 67, 68, 70, 71 punktus)

6. Valstybių teikiama pagalba — Komisijos sprendimas — Teisminė kontrolė — Laisvas faktinių aplinkybių ir įrodymų vertinimas (žr. 72 punktą)

7. Konkurencija — Įmonės, įpareigotos administruoti bendros ekonominės svarbos paslaugų teikimą — Transliavimo sektorius — Tinklų eksploatavimo paslaugos apibrėžimas kaip bendros ekonominės svarbos paslaugos — Sąlyga — Technologinio neutralumo principo laikymasis (SESV 107 straipsnio 1 dalis ir SESV 108 straipsnis) (žr. 78–80 punktus)

8. Institucijų aktai — Motyvavimas — Pareiga — Apimtis — Motyvavimo stokos pašalinimas vykstant teismo procesui — Nepriimtinumas (SESV 296 straipsnis) (žr. 86 punktą)

9. Valstybių teikiama pagalba — Draudimas — Nukrypti leidžiančios nuostatos — Komisijos diskrecija — Teisminė kontrolė — Ribos (SESV 107 straipsnio 3 dalis) (žr. 97, 98, 103 punktus)

10. Valstybių teikiama pagalba — Komisijos tyrimas — Komunikatas dėl perėjimo prie skaitmeninio transliavimo — Teisinis pobūdis — Orientacinės elgesio taisyklės, kuriomis Komisija apriboja savo diskreciją (SESV 107 straipsnio 3 dalis ir SESV 108 straipsnis; Komisijos pranešimas COM(2003) 541 final) (žr. 101 punktą)

11. Valstybių teikiama pagalba — Draudimas — Nukrypti leidžiančios nuostatos — Atsižvelgimas į situaciją, egzistavusią priemonės priėmimo momentu (SESV 107 straipsnio 3 dalis) (žr. 106, 108, 109 punktus)

12. Valstybių teikiama pagalba — Administracinė procedūra — Pagalbos suderinamumas su vidaus rinka — Įrodinėjimo pareiga, tenkanti pagalbos skirstytojui ir galimam gavėjui (ESS 4 straipsnio 3 dalis; SESV 107 straipsnio 3 dalis) (žr. 110 punktą)

13. Valstybių teikiama pagalba — Draudimas — Nukrypti leidžiančios nuostatos — Pagalba, kurią galima pripažinti suderinama su vidaus rinka — Vertinimas atsižvelgiant į SESV 107 straipsnio 3 dalies c punktą — Atsižvelgimas į ankstesnę praktiką — Neįtraukimas (SESV 107 straipsnio 3 dalies c punktas) (žr. 111 punktą)

14. Valstybių teikiama pagalba — Komisijos tyrimas — Valstybės viena po kitos vykdomos neatsiejamai susijusios intervencijos — Kartu nagrinėjamų priemonių vertinimas — Leistinumas (SESV 107 straipsnio 3 dalis ir SESV 108 straipsnis) (žr. 115, 116 punktus)

15. Valstybių teikiama pagalba — Esama ir nauja pagalba — Esamą pagalbos schemą keičianti priemonė — Pakeitimas, paveikiantis schemos esmę — Schemos kvalifikavimas kaip naujos pagalbos (SESV 108 straipsnio 1 dalis; Tarybos reglamento Nr. 659/1999 1 straipsnio c punktas; Komisijos reglamento Nr. 794/2004 4 straipsnio 1 dalis) (žr. 128–132 punktus)

Dalykas

Prašymas panaikinti 2013 m. birželio 19 d. Komisijos sprendimą 2014/489/ES dėl valstybės pagalbos SA.28599 (C 23/10 (ex NN 36/10, ex CP 163/09)), kurią Ispanijos Karalystė suteikė skaitmeninės antžeminės televizijos diegimui atokiuose ir mažiau urbanizuotuose regionuose (už Kastilijos-La Mančos ribų) (OL L 217, p. 52).

Rezoliucinė dalis

1. Atmesti ieškinį.